Cooking and Mess: Зеленчукова Крем-Супа с Елда
Днес ще ви представя една Зеленчукова Крем-Супа с Елда.
Преди обаче да прочетете как се приготвя тя, искам да обърнете внимание на това какво представлява тя и защо аз мисля, че Елдата трябва да е задължителна за нашата трапеза, особено за онези от нас, които вече не сме първа младост! :-)
Тази супа с Елда е изключително вкусна, хранителна и богата на едни от най-ценните съставки за организма ни!
Елда започва да се отглежда още преди около 6000 години в Югоизточна Азия.
За Елдата за пръв път чух от една моя приятелка, Ася от Казакистан. Там тя се нарича Гречка. От нея и разбрах, че тя е много използвана за консумация в Русия и бившите съветски републики. Евтина и богата на много необходими хранителни съставки тя е изключително използвана при военните. А в домашни условия хората там я приготвят като много бързо ястие, например от типа на Ризотти и други зеленчукови или местни ястия с Елда.
В наши дни Елдата се отглежда и в някои Европейски страни, като Италия, Гърция, Франция, Испания, Португалия, въпреки че тя не е все още така масовo използвана.
Едногодишната елда е растение с бели цветове и с плодчета във вид на торбести кутийки.
Триъгълните зрънца на елдата съдържат до 16 % лесноусвоими белтъчини, включително и полезните незаменими аминокиселини аргинин и лизин. В елдата има 30 % въглехидрати, 3 % мазнини, влакнини, ябълчна, лимонова и оксалова киселина, витамините: А, С, В, В1, В2, РР (рутин), Р, Е и минералите: желязо, калций, магнезий, калий, фосфор, мед, цинк, бор, йод, никел, кобалт.
Защо Елдата трябва да е задължителна за нашата трапеза?!!!
Консумирането на Елда крие риск от проява на алергични реакции, така че не се препоръчва на индивиди, които са алергични към зърнени култури, картофи, царевица и др.
Хайде да се омацаме отново
По съветите на Ася реших да приготвя Зеленчукова Крем-Супа с Елда. Лесна и сравнително бърза е за приготвяне. Освен това може да ползвате зеленчуци, които ви харесват и имате у дома, а количествата сами може и вие да си ги определите според вкусовете.
1 средно Броколо
Почистете и нарежете броколите, картофите, морковите, лука и домата на средно големи парчета. Сложете всичко това заедно с кубчето бульон в тенджера под налягане, долейте с вода, колкото почти да покриете нивото на зеленчуците.
Затворете добре с капака и сложете да заври.
Само за зеленчуците обикновено са достатъчни 5 минути да ври на силен огън, считано от момента на завиране!
После отнемете тенджерата от огъня и оставете така докато специалната клапа сама не падне.
След това отворете тенджерата.
Добавете магданоза, солта и зехтина и включете на огъня отново за около 1 минута.
Отнемете отново от огъня.
С помощта на миксер за разбиване на зеленчуци и плодове, разбийте добре супата със зеленчуци докато стане на хубава Крем-Супа.
Сега може да добавите към супата и елдата, и отново да сложите на огъня да ври.
Бъркайте обаче постоянно с дървена правоъгълна лъжица за да не се захване отдолу.
Лично аз бърках само около 3 минути, след което отнех от огъня и затворих плътно тенджерата. Оставих така тенджерата затворена до вечеря, а елдата беше омекнала сама под топлината на супата.
Надявам се и на вас Зеленчуковата Крем-Супата с Елда да ви хареса много!
Добър Апетит и да ви е Много Вкусно! ;-)
Tags 2015, Броколи, Домати, Елда, Картофи, Моркови, супа